Strasbourg

Strasbourg on kaupunki Alsacessa Ranskassa.

Ymmärrä
Strasbourg on Alsacen (saks. Elsass) pääkaupunki, jossa sijaitsee Euroopan ihmisoikeustuomioistuin ja Euroopan parlamentti kokoontuu. Strasbourgissa yhdistyvät nykyajan metropoli sekä keskiaikainen ydinkeskusta. Kaupunki sijaitsee Ill-joen rannalla.

Strasbourgin jokisatama Reinin varrella on Ranskan vilkkaimpia. Strasbourgin sijainti strategisesti arvokkaalla paikalla nykyisellä Ranskan ja Saksan rajalla on vuosien saatossa johtanut selkkauksiin ja sotiin, mutta selittää myös kaupungin vaurastumisen. Valta Strasbourgin kaupungissa on siirtynyt historian saatossa useaan otteeseen. Se liittyi 1600-luvulla Ranskaan, mutta Ranskan ja Preussin sodan jälkeen se siirtyi Elsass-Lothringenin (nyk. Alsace-Lorraine) mukana Saksalle vuonna 1871. Ensimmäisen maailmansodan loputtua Strassburg muuttui takaisin Strasbourgiksi, osaksi Ranskaa. Toisessa maailmansodassa Strasbourg oli Saksan vallan alla vuosina 1940-44. Nykyään Strasbourgia pidetään historiansa ansiosta kansainvälisenä ja suvaitsevaisena kaupunkina, joka on ylpeä historiastaan ja perinteistään. Saksan vallanaika näkyy arjessa ruokapyödässä sekä kielessä.

Tule
Strasbourgin lentokenttä, Aéroport International Strasbourg, sijaitsee 12 kilometria lounaaseen kaupungin keskustasta. Lentokentältä on junayhteys keskustaan Gare Entzheimilta, jonne on noin 5 minuutin kävelymatka. Junat kulkevat klo 5.30-20.30. Matka keskustaan kestää 15 minuuttia. Lentokentältä on bussiyhteys Baggerseen rautatieasemalle, josta voi jatkaa keskustaan raitiolinjalla A.

Uusi huippunopea TGV-junayhteys Pariisin ja Strasbourgin välillä avattiin kesällä 2007, minkä ansiosta matka-aika on lyhentynyt puolella, noin kahteen tuntiin. Yhteyden myötä saapuminen lentäen Pariisiin ja lyhyt junamatka ovat varteenotettava vaihtoehto usein vaihdollisille lennoille suoraan Strasbourgiin.

Liiku
Liikkuminen kaupungissa on vaivatonta ja lähes autottomassa keskustassa käveleminen on ehdottomasti kätevin tapa liikkua. Matkantekoa jouduttaakseen voit hypätä raitiovaunun kyytiin. Liput ovat edullisia, raitiotieverkosto on kattava ja oikealla pysäkillä poisjääminen on tehty helpoksi. Myös turisteille. Bussi on hyvä kulkuneuvo, jos matkustat keskustan ulkopuolella.

Näe

 *  Hiekkakivestä rakennetun goottilaisen katedraalin 142 metriä korkea torni näkyy kaikkialle keskustaan. Katedraalia rakennettiin kaiken kaikkiaan 250 vuotta ja se saatiin valmiiksi vuonna 1439.


 *  Euroopan parlamentin lasista ja teräksestä rakennettu rakennus valmistui juuri ennen vuosituhannen vaihdetta.

67075 Strasbourg Cedex" phone="" email="ECHRvisitors@echr.coe.int, visites@coe.int" url="http://www.echr.coe.int/ECHR, http://www.coe.int/">
 *  Kasvisten (myös luomu) kasvattajat ympäri Alsacea tulevat myymään tuotteitaan tälle torille lauantaisin.

Hintavat

 * 


 *  Tyylikäs ensimmäisen luokan hotelli Place Kleber -aukion kulmassa ja Galeries Lafayette -tavaratalon vieressä Strasbourgin keskustassa.

Jatka matkaa
Pariisi on vain parin tunnin junamatkan (TGV) päässä. Luxemburgin kääpiövaltiokin on lyhyen matkan päässä.